къде и какви рамки да поставите
в антрето. стените в антрето често се подценяват, но те са първото нещо, което виждат в дома ви вашите гости, а и самите вие. рамки с любими снимки или картини ще направят добро впечатление на останалите, а на вас ще дадат усещането за дом и уют от мига, в който отворите вратата.
 в дневната. рамки с картини или гоблени – това са перфектните елементи за дизайна и уюта на мястото, където прекарвате най-много време. тези декорации създават уют и придават вашия личен характер на помещението. можете да сложите една или няколко рамки в зависимост от желанието и вкуса ви и да акцентирате ненатрапчиво върху различните зони в дневната.
 в кухнята/трапезарията. трудно е да намерите празно пространство в кухнята, но една красива картина или фотография до масата за хранене може изцяло да промени атмосферата, в която се храните у дома. може да обособите визуално зоната за хранене, като добавите една голяма или поредица по-малки картини или снимки в рамки.
 в спалнята. големите рамки над спалнята са абсолютна класика, но може да ги замените и с няколко малки фини изображения, които да добавят повече интимност в атмосферата. все пак не прекалявайте, спалните са нашето място за бягство и почивка и твърде многото картини или снимки могат да го затрупат излишно.
 в детската стая. ако сложите в детската стая рамки с любимите герои на децата си, със сигурност ще ги накарате да се почувстват по-добре в нея. тийнейджърите може да предпочетат рамки със снимки на приятели, любими певци или спортисти.
 в банята. може да не сте мислили по въпроса, но банята може да стане наистина уютна с подходящи изображения. може да придадете допълнителен акцент на помещението, като поставите огледало в красива рамка.
 в офиса. офисите са прекрасно място за поставяне на картини. но тук рамки могат да бъдат използвани и за много повече неща – професионални дипломи, сертификати, грамоти и други постижения, с които се гордеете и които ще повдигнат вашия авторитет пред клиентите и партньорите.